CELEX: 62004CJ0487
Liikmesriigi kohustuste rikkumine
Nõukogu määrus (EÜ) nr 1255/1999 ja komisjoni määrus (EÜ) nr 2799/1999
Piim- ja piimatooted
Lõssipulber
Lõssipulbri jälgitavussüsteem

Liikmesriigi kohustuste rikkumine – Nõukogu 17. mai 1999. aasta määruse (EÜ) nr 1255/1999 piima- ja piimatooteturu ühise korralduse
kohta (EÜT L 160, lk 48; ELT eriväljaanne 03/25, lk 366) ja komisjoni 17. detsembri 1999. aasta määruse (EÜ) nr 2799/1999,
millega sätestatakse määruse (EÜ) nr 1255/1999 üksikasjalikud rakenduseeskirjad loomatoiduks mõeldud lõssi ja lõssipulbri
jaoks toetuse andmise osas ja kõnealuse lõssipulbri müügi osas (EÜT L 340; ELT eriväljaanne 03/28, lk 110), rikkumine – Ühenduse
õigusnormides sätestamata lõssipulbri jälgitavussüsteemi kehtestamine
Resolutiivosa

Itaalia Vabariik on rikkunud kohustusi, mis tulenevad nõukogu 17. mai 1999. aasta määrusest (EÜ) nr 1255/1999 piima- ja piimatooteturu
ühise korralduse kohta ja komisjoni 17. detsembri 1999. aasta määrusest nr 2799/1999, millega sätestatakse määruse nr 1255/1999
üksikasjalikud rakenduseeskirjad loomatoiduks mõeldud lõssi ja lõssipulbri jaoks toetuse andmise osas ja kõnealuse lõssipulbri
müügi osas, kehtestades ühepoolselt teatavate kasutusalade jaoks mõeldud lõssipulbri jälgitavussüsteemi, mis ei ole selle
sektori ühenduse harmoneeritud õiguses sätestatud, seeläbi, et andis abi loomatoiduks mõeldud lõssi ja lõssipulbri tootmisele
ning nimetatud lõssipulbri müügile.

Mõista kohtukulud välja Itaalia Vabariigilt.